Extreu les principals categories d'aquest text:
Josefa Tolrà i Abril (Cabrils, 1880 – 1959) fou una mèdium catalana, coneguda pels seus dibuixos fets en el moment del trànsit. La seva obra artística va sorprendre Joan Brossa, Modest Cuixart o Antoni Tàpies. El Museu Reina Sofia, el Museu d'Art Contemporani de Barcelona, Can Palauet (Mataró) i l'Institut d'Estudis Ilerdencs han exposat part de la seva obra. El 2015 es va incorporar obra seva a l'exposició temporal Del segon origen. Arts a Catalunya 1950-1977 que va tenir lloc al Museu Nacional d'Art de Catalunya, comissariada per Valentín Roma i Juan José Lahuerta. La vida l’obra de Josefa Tolrà i Abril ha estat investigada principalment per Pilar Bonet Julve i Sandra Martínez Pascual. Josefa Tolrà i Abril va néixer l’any 1880 a Cabrils, a la comarca del Maresme on, des de jove va treballar a la fàbrica tèxtil. Es va casar amb Jaume Lladó, treballador del camp, i van tenir tres fills: Joan, Maria i Pere. En Pere, el fill petit, va morir d’una llarga malaltia als 14 anys i en Joan va morir durant la Segona Guerra Mundial en un camp de concentració. La mort dels seus dos fills va provocar en Josefa Tolrà un dolor profund i un període de tristesa absoluta. Va ser durant aquesta època quan va començar a connectar amb l’espiritualitat, escoltava veus al seu interior i sentia l’energia de l’univers. Aconsellada per un amic de la família vinculat a l’espiritisme, en Jordi Galbany, va començar a deixar-se guiar per aquestes veus i va començar a plasmar els missatges en escrits i dibuixos. Utilitzà llibretes, làmines de dibuix de gran i petit format així com altres tipus de formats; dibuixava amb bolígrafs, llapis o retoladors. La Josefa Tolrà va produir gran nombre d’obres, també va crear brodats que poden recordar les obres d’altres artistes mèdiums com són Madge Gill o Jeanne Tripier. Artistes catalans es van interessar per Josefa Tolrà, a qui van tenir accés segurament mitjançant l’escultor Moisès Villèlia. La varen conèixer persones com Joan Obiols, Alexandre Cirici Pellicer, Modest Cuixart, Antoni Tàpies, Magda Bolumar, Maria Dolors Orriols o Manel Cuyàs. Però va ser l’artista Joan Brossa qui es va sentir més fascinat per Josefa Tolrà i la va visitar diverses vegades, se’n conserva un enregistrament en vídeo de l’artista parlant sobre Josefa Tolrà. La primera exposició de Josefa Tolrà va ser a la Sala Gaspar de Barcelona l’any 1956, va tenir la durada d’una nit, la del 18 de febrer.
Josefa Tolrà i Abril : artista_o_autor, Cabrils : Entitat_Geopolítica, Joan Brossa : artista_o_autor, Modest Cuixart : artista_o_autor, Antoni Tàpies : artista_o_autor, Museu Reina Sofia : organització, Can Palauet : edifici, Mataró : Entitat_Geopolítica, Valentín Roma : artista_o_autor, Juan José Lahuerta : persona, Pilar Bonet Julve : persona, Sandra Martínez Pascual : persona, Maresme : Entitat_Geopolítica, Jaume Lladó : persona, Joan : persona, Maria : persona, Pere : persona, Segona Guerra Mundial : conflicte, Josefa Tolrà : artista_o_autor, Jordi Galbany : persona, Madge Gill : artista_o_autor, Jeanne Tripier : persona, Moisès Villèlia : artista_o_autor, Joan Obiols : persona, Alexandre Cirici Pellicer : polític, Magda Bolumar : artista_o_autor, Maria Dolors Orriols : artista_o_autor, Manel Cuyàs : persona, Museu d'Art Contemporani de Barcelona : organització, Institut d'Estudis Ilerdencs : educació, Museu Nacional d'Art de Catalunya : organització, Sala Gaspar : edifici, Barcelona : Entitat_Geopolítica, Catalunya : Entitat_Geopolítica